ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ఎగుమతులను పెంచడానికి వాటాదారుల ఔట్రీచ్ కార్యక్రమానికి ఆతిధ్యం ఇవ్వనున్న హైదరాబాద్
భారతదేశం-యుఎఇ సమగ్ర & ఆర్థిక భాగస్వామ్య ఒప్పందం  మరియు ఇండియా-ఆస్ట్రేలియా ఆర్థిక సహకారం మరియు వాణిజ్య ఒప్పందం పై వాటాదారుల ఔట్రీచ్ కార్యక్రమాన్ని భారత ప్రభుత్వ వాణిజ్య విభాగం ఏప్రిల్ 23న హైదరాబాద్ నగరంలో నిర్వహిస్తోంది. ఎగుమతులపై రాష్ట్రానికి చెందిన పరిశ్రమ వర్గాలు, ఎగుమతిదారులకు అవగాహన కల్పించాలన్న లక్ష్యంతో . తెలంగాణ ప్రభుత్వ పరిశ్రమలు మరియు వాణిజ్య శాఖ మరియు ఫార్మాస్యూటికల్స్ ఎక్స్పోర్ట్ ప్రమోషన్ కౌన్సిల్ ఆఫ్ ఇండియా , భారత ఇంజనీరింగ్ వస్తువుల ఎగుమతుల ప్రోత్సాహ మండలి వంటి ఎగుమతుల ప్రోత్సాహక మండళ్లు, రత్నాలు ఆభరణాల ఎగుమతి ప్రోత్సాహ మండలి  , భారత పరిశ్రమల సమాఖ్య , ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ  లాంటి పరిశ్రమ సమాఖ్య సహకారంతో ఈ కార్యక్రమాన్ని నిర్వహిస్తున్నారు.
ఔట్రీచ్ కార్యక్రమం వల్ల తెలంగాణ రాష్ట్రానికి చెందిన సూక్ష్మ,చిన్న, మధ్యతరహా పరిశ్రమలకు  ఒప్పందాల వల్ల కలిగే ప్రయోజనాలను తెలుసుకునేందుకు అవకాశం కలుగుతుంది. యుఎఇ మరియు ఆస్ట్రేలియా దేశాలకు వస్తువులు మరియు సేవల ఎగుమతులపై కుదిరిన ద్వైపాక్షిక వాణిజ్య ఒప్పందాలతో భారతదేశం అత్యధిక ఎఫ్టీఏ రాయితీలు మరియు ఒప్పందాలను పొందింది. ఈ ఒప్పందాల వల్ల అందుబాటులోకి వచ్చే వ్యాపార, వాణిజ్య అవకాశాలను సద్వినియోగం చేసుకుని ప్రయోజనాలు పొందేందుకు ఎగుమతిదారులకు ఔట్రీచ్ కార్యక్రమం సహాయ పడుతుంది. దీనివల్ల ఈ రెండు దేశాలకు భారతదేశం నుంచి జరుగుతున్న ఎగుమతులు గణనీయంగా పెరుగుతాయి. ఎగుమతులు పెరగడం వల్ల లక్షలాది కొత్త ఉపాధి అవకాశాలు లభిస్తాయి. దీనితో దేశ ప్రజలకు సంక్షేమ ఫలాలు మరింత గా అందుబాటులోకి వస్తాయి.
కార్యక్రమానికి ముఖ్య అతిథిగా కేంద్ర పర్యాటక, సంస్కృతి మరియు ఈశాన్య ప్రాంతఅభివృద్ధి శాఖ మంత్రి జి కిషన్ రెడ్డి హాజరవుతారు. గౌరవ అతిథులుగా కేంద్ర ప్రభుత్వ వాణిజ్య మరియు పరిశ్రమల శాఖ సహాయ మంత్రి శ్రీమతి అనుప్రియా పటేల్ , తెలంగాణ రాష్ట్ర ఐటీ, పరిశ్రమలు, మున్సిపల్ వ్యవహారాలు, పట్టణాభివృద్ధి శాఖల మంత్రి శ్రీ కె.టి. రామారావు పాల్గొంటారు. కేంద్ర ప్రభుత్వం, తెలంగాణ రాష్ట్ర ప్రభుత్వాలకు చెందిన సీనియర్ అధికారులు పాల్గొనే ఈ కార్యక్రమంలో స్థానిక పరిశ్రమ మరియు వ్యాపార, పెట్టుబడి దారుల రంగాల నుంచి పెద్ద సంఖ్యలో ప్రతినిధులు హాజరవుతారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 50 కోట్ల మైలురాయి దాటిన టీకా డోసుల పంపిణీ
గత 24 గంటల్లో దాదాపు 50 లక్షల టీకాల పంపిణీ
కోలుకున్నవారి శాతం 97.37%
గత 24 గంటల్లో 38,628 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,12,153; మొత్తం కేసుల్లో 1. 29%
రోజువారీ పాజిటివిటీ 2.21%; 12 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 50 కోట్లు దాటింది. 58,08,344 శిబిరాల ద్వారా మొత్తం 50,10,09,609 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 49,55,138 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,28,986
|
|
రెండో డోస్
|
|
79,53,278
|
|
కోవిడ్ యోధులు
|
|
మొదటి డోస్
|
|
1,82,06,470
|
|
రెండో డోస్
|
|
1,16,55,584
|
|
18-44 వయోవర్గం
|
|
మొదటి డోస్
|
|
17,26,01,639
|
|
రెండో డోస్
|
|
1,12,87,774
|
|
45-59 వయోవర్గం
|
|
మొదటి డోస్
|
|
11,08,54,315
|
|
రెండో డోస్
|
|
4,19,57,311
|
|
60 ఏళ్ళు పైబడ్డవారు
|
|
మొదటి డోస్
|
|
7,80,50,150
|
|
రెండో డోస్
|
|
3,81,14,102
|
|
మొత్తఁ
|
|
50,10,09,609
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,10,55,861 మంది కోలుకున్నారు. గత 24 గంటలలో 40,017 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.37% అయింది.
గత 24 గంటలలో దేశవ్యాప్తంగా 38,628 కొత్త కేసులు నమోదయ్యాయి. 41 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది..
ప్రస్తుత దేశవ్యాప్తంగా చికిత్సలో ఉన్నవారు 4,12,153 మంది. చికిత్సలో ఉన్న కేసులు మొత్తం పాజిటివ్ కేసులలో 1.29% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,50,081 పరీక్షలు జరపగా ఇప్పటిదాకా చేసిన మొత్తం పరీక్షలు 47.83 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.39% కాగా రోజువారీ పాజిటివిటీ 2.21 % అయింది. వరుసగా 61 రోజులుగా ఇది 5% లోపే ఉంటోంది.
రక్షణ మంత్రిత్వ శాఖ
రక్షణ శాఖ దేశవ్యాప్తంగా ఉన్న తన ఫీల్డ్ ఆఫీసులలో ‘స్వచ్ఛత’ని సంస్థాగతీకరించడానికి ప్రత్యేక ప్రచారం 2.0ని చేపట్టింది
రక్షణ శాఖ 2022 అక్టోబర్ 2వ తేదీ నుండి ఢిల్లీలోని తన కార్యాలయాలు, అన్ని ఫీల్డ్ ఆఫీస్లు స్థానిక యూనిట్లలో స్వచ్ఛతపై ప్రత్యేక ప్రచారం 2.0ని నిర్వహిస్తోంది. ఇది 14వ తేదీ నుండి 30 సెప్టెంబర్, 2022 వరకు లక్ష్యాలను నిర్దేశించే సన్నాహక దశతో ప్రారంభమైంది. ఈ సంవత్సరం, ఫీల్డ్/అవుట్స్టేషన్ కార్యాలయాలపై ప్రత్యేక దృష్టి పెట్టారు. డిపార్ట్మెంట్ పరిధిలోని కార్యాలయాలలో స్పేస్ మేనేజ్మెంట్ వర్క్ప్లేస్ అనుభవాన్ని పెంపొందించడం కోసం ఈ ప్రయత్నం . ఈ ప్రచారంలో, పబ్లిక్ ఇంటర్ఫేస్ సర్వీస్ డెలివరీకి బాధ్యత వహించే కార్యాలయాలకు ప్రాధాన్యత ఇస్తారు. ప్రత్యేక ప్రచారం ప్రారంభమైనప్పటి నుండి, రక్షణ శాఖ దేశవ్యాప్తంగా 4569 సైట్లలో క్లీన్నెస్ డ్రైవ్లను నిర్వహించింది. ఈ కాలంలో పార్లమెంటు సభ్యుల నుండి పెండింగ్లో ఉన్న 134 సూచనలు, వివిధ రాష్ట్ర ప్రభుత్వాల నుండి 30 పెండింగ్లో ఉన్న సూచనలు, పీఎంఓ నుండి 13 పెండింగ్ సూచనలు 445 పెండింగ్ ప్రజా ఫిర్యాదులను డిపార్ట్మెంట్ పరిష్కరించింది. అలాగే, ఇప్పటివరకు 22,350 ఫిజికల్ ఫైళ్లను సమీక్షించగా, 9,954 ఫిజికల్ ఫైళ్లను తొలగించారు. స్క్రాప్ల విక్రయం ద్వారా ఇప్పటి వరకు రూ. 6,05,005 ఆదాయం సమకూరింది. 7475 చదరపు అడుగుల విస్తీర్ణం జాగా ఖాళీ అయింది. ప్రత్యేక ప్రచారం 2.0 సమయంలో, పరిశుభ్రత డ్రైవ్ కోసం గుర్తించిన మొత్తం 5922 అవుట్స్టేషన్ సైట్లలో, 4569 అటువంటి సైట్లు ఇప్పటికే కవర్ అయ్యాయి. ఇటువంటి అవుట్స్టేషన్ సైట్లలో బోర్డర్ రోడ్స్ ఆర్గనైజేషన్, కంటోన్మెంట్స్, సీజీడీఏ, క్యాంటీన్ స్టోర్స్ డైరెక్టరేట్ మొదలైనవి ఉన్నాయి. వివిధ పారామితులకు వ్యతిరేకంగా నిర్దేశించబడిన లక్ష్యాన్ని చేరుకునేందుకు సమిష్టి ప్రయత్నాలు జరుగుతున్నాయి. ప్రజా ఫిర్యాదులు, ఎంపీల సూచనలు, రాష్ట్ర ప్రభుత్వ సూచనలు మొదలైనవాటిలో నిర్దేశించిన లక్ష్యాల ప్రకారం గణనీయమైన పురోగతి కనిపించింది. వివిధ ఫీల్డ్ సబార్డినేట్ కార్యాలయాల ద్వారా ప్రత్యేక ప్రచారం 2.0కి సంబంధించిన డేటాను ఇవ్వడం గురించి నివేదించడానికి డిపార్ట్మెంట్ ఆఫ్ డిఫెన్స్ ద్వారా ఆన్లైన్ డ్యాష్బోర్డ్ / పోర్టల్ను అభివృద్ధి చేశారు. పోర్టల్ డ్యాష్బోర్డ్ ఏకీకృత డేటాను ప్రదర్శిస్తుంది, తద్వారా వివిధ క్షేత్ర కార్యాలయాలు సబార్డినేట్ కార్యాలయాల నుండి డేటాను సరిచేసే చేసే భారీ పనిని క్రమబద్ధీకరించడం ప్రత్యేక ప్రచారం 2.0 సమర్థవంతమైన పర్యవేక్షణను నిర్ధారిస్తుంది. ప్రధానమంత్రి నరేంద్ర మోదీ నాయకత్వంలో, ప్రజలలో ప్రవర్తనా మార్పును తీసుకురావడానికి పరిశుభ్రతను జీవన విధానంగా సూచించిన మహాత్మా గాంధీకి తగిన నివాళిగా 2014లో స్వచ్ఛ భారత్ మిషన్ ప్రారంభమైంది. తర్వాత, ప్రభుత్వ శాఖలు మంత్రిత్వ శాఖలలో పెండింగ్లో ఉన్న ఫైళ్ల పరిష్కారం, పరిశుభ్రతపై ప్రత్యేక ప్రచారం 2021లో ప్రారంభమైంది. గత సంవత్సరంలో ప్రత్యేక ప్రచారం విజయవంతం కావడంతో, 2022 అక్టోబర్ 2 నుండి 31వ తేదీ వరకు కేంద్ర ప్రభుత్వ మంత్రిత్వ శాఖలు/విభాగాలు, అనుబంధ/సబార్డినేట్ కార్యాలయాల్లో స్వచ్ఛతపై ప్రత్యేక ప్రచారం 2.0 నిర్వహించాలని నిర్ణయించారు.
సాంస్కృతిక మంత్రిత్వ శాఖ
ఏఎస్ఐ స్మారక కట్టడాల్లో చిత్రీకరణలకు ఆన్లైన్ ద్వారానే అన్ని అనుమతులు: శ్రీ ప్రహ్లాద్ సింగ్ పటేల్
చిత్రీకరణ అనుమతులన్నీ ఆన్లైన్ ద్వారానే లభించాయి. దరఖాస్తుదారులు, వివరాలతోపాటు అవసరమైన అన్ని పత్రాలను 'ఆర్కియాలజికల్ సర్వే ఆఫ్ ఇండియా'  పోర్టల్లో అప్లోడ్ చేశారు. దరఖాస్తు స్వీకరించాక, తక్షణం పరిశీలన జరిపి, సాధ్యమైనంత తక్కువ సమయంలోనే అనుమతుల మంజూరు జరిగింది. దీనికితోడు, ఏఎస్ఐ ఆన్లైన్ దరఖాస్తు వ్యవస్థ; సమాచార&ప్రసార మంత్రిత్వ శాఖతోను, జాతీయ చలనచిత్ర అభివృద్ధి కార్పొరేషన్ కి చెందిన 'ఫిల్మ్ ఫెసిలిటేషన్ ఆఫీస్'  వెబ్సైట్ www.ffo.gov.in తోను అనుసంధానమై ఉంది. ఎఫ్ఎఫ్లో వెబ్ పోర్టల్లో ఖాతాను తెరవడం ద్వారా, ఏఎస్ఐ యాజమాన్యంలోని స్మారక కట్టడాలలో చిత్రీకరణలకు అనుమతి కోసం దరఖాస్తు చేసుకోవడానికి చిత్ర నిర్మాతలను ఇది అనుమతిస్తుంది. అనుమతి ప్రక్రియను మరింత సమర్థవంతంగా, త్వరగా పూర్తయ్యేలా చేసే ఏక గవాక్ష వ్యవస్థ ఇది.
సంస్కృతి, పర్యాటక శాఖ సహాయ మంత్రి  శ్రీ ప్రహ్లాద్ సింగ్ పటేల్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
141.70 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 29 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 6,531 కొత్త కేసులు నమోదు
దేశవ్యాప్త క్రియాశీల కేసుల సంఖ్య 75,841
వారపు పాజిటివిటీ రేటు  గత 43 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 29,93,283 డోసులతో కలిపి, 141.70 కోట్ల డోసులను  టీకా కార్యక్రమం అధిగమించింది. 1,50,19,426 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,86,924
|
|
రెండో డోసు
|
|
96,81,544
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,84,851
|
|
రెండో డోసు
|
|
1,68,36,793
|
|
18-44 ఏళ్ల వారు
|
|
మొదటి డోసు
|
|
49,38,39,924
|
|
రెండో డోసు
|
|
31,53,00,398
|
|
45-59 ఏళ్ల వారు
|
|
మొదటి డోసు
|
|
19,32,20,452
|
|
రెండో డోసు
|
|
14,59,77,986
|
|
60 ఏళ్లు పైబడినవారు
|
|
మొదటి డోసు
|
|
12,06,64,399
|
|
రెండో డోసు
|
|
9,27,32,383
|
|
మొత్తం
|
|
1,41,70,25,654
గత 24 గంటల్లో 7,141 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,37,495 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 60వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,531 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 75,841. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 7,52,935 పరీక్షలు చేశారు. దేశవ్యాప్తంగా ఇప్పటివరకు 67.29 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.63 శాతంగా ఉంది. గత 43 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.87 శాతంగా ఉంది. రోజువారీ పాజిటివిటీ రేటు గత 84 రోజులుగా 2 శాతం కంటే తక్కువగా, 119 రోజులుగా 3 శాతం కంటే తక్కువగా నమోదవుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 2,780 డోసులు అందించారు
దేశవ్యాప్త క్రియాశీల కేసుల సంఖ్య 22,742
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.76%
గత 24 గంటల్లో 3,752 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,18,351 కు పెరిగింది.
గత 24 గంటల్లో 1,331 కొత్త కేసులు నమోదయ్యాయి.
రోజువారీ పాజిటివిటీ రేటు 0.92%
వారపు పాజిటివిటీ రేటు 1.97%
గత 24 గంటల్లో చేసిన 1,44,767 కొవిడ్ పరీక్షలతో కలిపి ఇప్పటివరకు 92.79 కోట్ల పరీక్షలు చేశారు.
ప్రధాన మంత్రి కార్యాలయం
జపాన్ కొత్త ప్రధాని శ్రీ కిశిదా ఫుమియో కు అభినందన లుతెలిపిన ప్రధాన మంత్రి
జపాన్ ప్రధాని గా శ్రీ కిశిదా ఫుమియో ఎన్నిక కావడం తో ప్రధాన మంత్రి శ్రీ నరేంద్ర మోదీ ఆయన కు అభినందన లు తెలిపారు.
ప్రధాన మంత్రి ఒక ట్వీట్ లో –
‘‘జపాన్ నూతన ప్రధాని శ్రీ కిశిదా ఫుమియో కు ఇవే అభినందన లు మరియు శుభాకాంక్ష లు. భారతదేశం-జపాన్ ప్రత్యేక వ్యూహాత్మక & ప్రపంచ భాగస్వామ్యాన్ని మరింత గా బలపరచడం కోసం, అలాగే మన ప్రాంతం లోను, ఇతరత్రాను శాంతి ని, సమృద్ధి ని పెంపొందించడం కోసం ఆయన తో కలసి పనిచేయాలని నేను ఎదురు చూస్తున్నాను.’’ అని పేర్కొన్నారు.
నీతి ఆయోగ్
నీతి ఆయోగ్ ముఖ్య కార్యనిర్వహణాధికారి అధ్యక్షతన సాధికార బృందం ఏర్పాటు చేసిన ప్రభుత్వం
కోవిడ్-19 సంబంధిత ప్రతిస్పందన కార్యాచరణ దిశగా ప్రైవేటు రంగం, స్వచ్ఛంద-అంతర్జాతీయ సంస్థలతో సమన్వయం కోసం సాధికార బృందం నం.6ను ప్రభుత్వం ఏర్పాటు చేసింది.
- సమస్యల గుర్తింపు, సమర్థ పరిష్కార-ప్రణాళికల రూపకల్పనలో ఎదురవుతున్న చిక్కులను తొలగించడం కోసం మూడు భాగస్వామ్య బృందాలను కలగలిపి... O.M No.40-3/2020/DM-I తో 29/03/2020న సాధికార బృందం నం.6 ఏర్పాటు చేయబడింది ఇందులో-
- ఐక్యరాజ్యసమితి సంస్థలు, ప్రపంచ బ్యాంకు, ఆసియా అభివృద్ధి బ్యాంకు
- పౌర సమాజ సంస్థలు, ప్రగతి భాగస్వాములు
- పారిశ్రామిక సంఘాలు- సీఐఐ, ఫిక్కి, అసోచామ్, నాస్కామ్...
భాగస్వాములు కాగా, ఈ బృందానికి నీతి ఆయోగ్ ముఖ్య కార్యనిర్వహణాధికారి శ్రీ అమితాబ్ కాంత్ అధ్యక్షత వహిస్తారు. వివిధ సంస్థలకు చెందిన మరో 9 మంది సభ్యులున్న ఈ సాధికార కమిటీ  కార్యకలాపాలకు నీతి ఆయోగ్ సలహాదారు  సంయుక్త సమద్దార్ సమన్వయకర్తగా వ్యవహరిస్తారు.
- ఆరు సమావేశాలు: ఈ మేరకు ఈజీ6 మార్చి 30-ఏప్రిల్ 3 తేదీల మధ్య పారిశ్రామిక సంఘాలు, ఐవోలు, సీఎస్వోలతో ఆరు సమావేశాలు నిర్వహించింది.
- అంతర్జాతీయ సంస్థలు: భారత్లో ఐక్యరాజ్య సమితి నివాస-సమన్వయకర్తతోపాటు వివిధ అంతర్జాతీయ సంస్థలకు చెందిన భారత విభాగాల అధిపతులతో చర్చలు నిర్వహించింది.
- పౌర సమాజ సంస్థలు, ప్రగతి భాగస్వాములు: దేశంలోని వివిధ ప్రాంతాలు, సమాజాలకు చెందిన 40కిపైగా సంస్థలతో సమావేశాల్లో అనేక అంశాలపై లోతుగా చర్చించింది. అలాగే ‘దర్పణ్’లో నమోదైన 92,000 స్వచ్ఛంద/పౌరసమాజ సంస్థలకు రాసిన లేఖలో వివిధ అంశాల్లో ప్రభుత్వానికి తోడ్పాటునివ్వాలని నీతి ఆయోగ్ సీఈవో కోరారు. స్వచ్ఛంద-పౌర సమాజ సంస్థల వనరుల వినియోగంపై స్థానిక సంస్థలకు ఆదేశాలివ్వాలని రాష్ట్ర ప్రభుత్వాల ప్రధాన కార్యదర్శులకు రాసిన లేఖలో సూచించారు.
- పారిశ్రామిక సంఘాలు, పరిశ్రమల ప్రతినిధులు: సీఐఐ, ఫిక్కి, అసోచామ్, నాస్కామ్సహా వివిధ పరిశ్రమల ప్రతినిధులతో ఈజీ6 సమావేశమైన అనేకానేక అంశాలపై విస్తృతంగా చర్చించింది. ప్రభుత్వం ఇప్పటిదాకా చేపట్టిన వివిధ చర్యలను వివరించి, ఆయా రంగాల్లో తమవంతు కర్తవ్యం నిర్వహించాలని కోరింది.
ప్రధాన మంత్రి కార్యాలయం
ఆరోగ్యవంతమైనభారతదేశం దిశ లో పయనించాలన్న మన అచంచల నిబద్ధతే స్వాస్థ్య సంరక్షణ రంగం లో ప్రగతికి బాట ను పరచింది: ప్రధాన మంత్రి
వెల్ నెస్ దిశ లో సాగే యాత్ర లో పాలుపంచుకోకుండా భారతదేశం లో ఏ ఒక్కరి ని వదలివేయరాదన్నది ప్రభుత్వం యొక్క వచనబద్ధత అని వివరించే వ్యాసాల ను, గ్రాఫిక్స్ ను, వీడియో స్ ను మరియు సమాచారాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘ఆరోగ్యవంతం అయినటువంటి భారతదేశం దిశ లో సాగిపోవాలన్న మన అచంచల వచన బద్ధతే ఆరోగ్య సంరక్షణ రంగం లో ప్రముఖమైన పురోగతి కి బాట ను పరచింది. వెల్ నెస్ తాలూకు మన యాత్ర లో పాల్గొనకుండా భారతదేశం లో ఏ ఒక్కరు కూడాను ఉండకూడదు అని మనమందరం కలిసికట్టు గా పూచీపడదాం. #9YearsOfHealthForAll” అని పేర్కొన్నారు.
Our unwavering commitment towards a healthier India has led to significant strides in the healthcare sector. Together, we will ensure that no Indian is left behind in our journey towards wellness. #9YearsOfHealthForAll https://t.co/rrnry5ZiW0
— Narendra Modi  June 8, 2023
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.28 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.58 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,28,90,965
|
|
అందుబాటులోని నిల్వలు
|
|
19,58,74,290
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.28 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.58 కోట్లకుపైగా  నిల్వలు అందుబాటులో ఉన్నాయి.
ఉక్కు మంత్రిత్వ శాఖ
రష్యా సమాఖ్య కు చెందిన ఇంధన శాఖ మంత్రి తో కేంద్ర ఉక్కు శాఖ మంత్రి సమావేశం; కోకింగ్ బొగ్గు రంగంలో సహకారం పై కుదిరిన - చారిత్రాత్మక అవగాహన ఒప్పందం
రష్యా ఇంధన వారోత్సవాల సందర్భంగా, మాస్కోలో రష్యా సమాఖ్య కు చెందిన ఇంధన శాఖ మంత్రి శ్రీ నికోలాయ్ షుల్గినోవ్ తో, కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ ఈ రోజు సమావేశమయ్యారు. ఉక్కు తయారీలో ఉపయోగించే కోకింగ్ బొగ్గు తో పాటు, ఉక్కు రంగంలో పరిశోధన మరియు అభివృద్ధి లో సహకారానికి సంబంధించి ఒక చారిత్రాత్మక అవగాహన ఒప్పందం  పై రెండు దేశాలు సంతకం చేశాయి.
భారతదేశానికి అధిక-నాణ్యత కోకింగ్ బొగ్గు యొక్క దీర్ఘకాలిక సరఫరాలు; కోకింగ్ బొగ్గు నిక్షేపాల అభివృద్ధి; రవాణా వాహనాల వ్యవస్థ అభివృద్ధి; కోకింగ్ బొగ్గు ఉత్పత్తి నిర్వహణలో అనుభవాలు పంచుకోవడం; బొగ్గు గనుల తవ్వకం; లబ్ధి పొందడం; ప్రాసెసింగ్; శిక్షణ యొక్క సాంకేతికతలతో సహా, కోకింగ్ బొగ్గులో ఉమ్మడి ప్రాజెక్టులు / వాణిజ్య కార్యకలాపాల అమలు వంటి అంశాలు, ఈ ఎం.ఒ.యు. పరిధిలోకి వస్తాయి.
ఉక్కు రంగంలో కోకింగ్ బొగ్గు లో భాగస్వామ్య అవకాశాలపై, ఈ సమావేశంలో, ఇరువురు నాయకులు చర్చించారు.
తమ రెండు రోజుల మాస్కో పర్యటనలో భాగంగా, కేంద్ర ఉక్కు శాఖ మంత్రి, రష్యాలోని పలు ప్రముఖ ఉక్కు సంస్థలు, కంపెనీలతో సమావేశమవుతారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తాజా సమాచారం
రికవరీ రేటు 52.8 శాతానికి పెరిగింది.
గత 24 గంటల్లో, 6,922 మంది కోవిడ్-19 రోగులు చికిత్స అనంతరం కోలుకున్నారు. దీంతో, ఇంతవరకు మొత్తం 1,86,934 మంది కోవిడ్ -19 రోగులు చికిత్స అనంతరం కోలుకున్నట్లయింది. రికవరీ రేటు 52.8 శాతానికి పెరిగింది. ప్రస్తుతం, 1,55,227 మంది కోవిడ్-19 రోగులు వైద్య పర్యవేక్షణలో చికిత్స పొందుతున్నారు.
ప్రభుత్వ ప్రయోగశాల సంఖ్య 674 కు పెరిగింది. కాగా, ప్రయివేటు ప్రయోగశాలల సంఖ్య 250 కి పెరిగింది .
వాటి వివరాలు ఈ విధంగా ఉన్నాయి :
రియల్-టైమ్ ఆర్.టి-పి.సి.ఆర్. ఆధారిత పరీక్షా ప్రయోగశాలలు : 535 
ట్రూ-నాట్ ఆధారిత పరీక్షా ప్రయోగశాలలు : 316 
సి.బి-నాట్ ఆధారిత పరీక్షా ప్రయోగశాలలు : 73 
గత 24 గంటల్లో 1,63,187 నమూనాలను పరీక్షించడం జరిగింది. దీంతో ఇంతవరకు మొత్తం 60,84,256 నమూనాలను పరీక్షించినట్లైంది.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
: https://www.mohfw.gov.in/ మరియు @MoHFW_INDIA .
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva.
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +191-11-23978046 లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf .
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా ఇప్పటివరకు 71.65 కోట్ల వాక్సిన్ డోస్లు వేయడం జరిగింది.
గత 24 గంటలలో 43,263 కొత్త కేసులు నమోదయ్యాయి.
మొత్తం కేసులలో క్రియాశీల కేసులు 1.19 శాతం గా ఉన్నాయి.
ఇండియాలో క్రియాశీల కేస్లోడ్ 3,93,614 గా ఉంది.
రికవరీ రేటు ప్రస్తుతం 97.48 శాతం గా ఉంది.
గత 24 గంటలలో కోలుకున్నవారు 40,567. దీనితో మొత్తం కోలుకున్న వారి సంఖ్య 3,23,04,618 కు చేరిక.
వారపు పాజిటివిటి రేటు 2.43 శాతం. ఇది గత 76 రోజులుగా3 శాతం కంటే తక్కువగా ఉంది.
రోజువారి పాజిటివిటి రేటు 2.38 శాతం. ఇది గత 10 రోజులుగా 3 శాతం కంటే తక్కువగా ఉంది.
ఇప్పటివరకు మొత్తం 53.68 కోట్ల కోవిడ్ నిర్ధారణ పరీక్షలు నిర్వహించడం జరిగింది.
కార్పొరేట్ వ్యవహారాల మంత్రిత్వ శాఖ
కాంపిటిశన్కమిశన్ ఆఫ్ ఇండియా కు మరియు కాంపిటీశన్ కమిశన్ ఆఫ్ మారిశస్ కు మధ్య అవగాహన పూర్వకఒప్పంద పత్రాని కి ఆమోదం తెలిపిన మంత్రి మండలి
కాంపిటిశన్ లా ఎండ్ పాలిసి లో సహకారాన్ని పటిష్ట పరచుకోవడాని కి మరియు ఆ సహకారాన్ని ప్రోత్సహించడాని కి గాను కాంపిటిశన్ కమిశన్ ఆఫ్ ఇండియా  కి, కాంపిటిశన్ కమిశన్ ఆఫ్ మారిశస్  కు మధ్య అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలియజేసింది.
అమలు కు సంబంధించినటువంటి వ్యూహం మరియు లక్ష్యాలు:
సమాచార ఆదాన ప్రదానం, శ్రేష్ఠమైన అభ్యాసాల ను పరస్పరం పంచుకోవడం మరియు సామర్ధ్య నిర్మాణ కార్యక్రమాల ద్వారా కాంపిటిశన్ లా ఎండ్ పాలిసి తాలూకు వ్యవహారాల లో సహకారాన్ని బలపరచుకోవడం మరియు ప్రోత్సాహాన్ని అందించడం ఈ ఎమ్ఒయు ధ్యేయాలు గా ఉన్నాయి. సాంకేతిక పరమైనటువంటి సహకారాన్ని, అనుభవాన్ని ఉభయ పక్షాలు ఒకదాని కి మరొకటి వెల్లడించుకోవడం తో పాటు అమలు పరం గా సహకారం అనే రంగాల లో పరస్పరం సహకారాన్ని వృద్ధి చెందింప జేయడం ఈ ఎమ్ఒయు ఉద్దేశం గా ఉంది. దీని వల్ల ఒనగూడే ఫలితాలు సంబంధిత వినియోగదారులు పలువురికి లబ్ధి ని చేకూర్చడమే కాకుండా సమానత్వాన్ని, సమ్మిళితత్వాన్ని కూడాను ప్రోత్సహించగలవు.
ప్రభావం:
సిసిఐ కి మరియు సిసిఎమ్ కు మధ్య ఎమ్ఒయు వల్ల -
- ఎ) అంతర్జాతీయ వ్యాపారం పై ప్రభావాన్ని ప్రసరించే స్పర్ధ నిరోధక అవరోధాల ను పరిష్కరిస్తుందని;
- బి) సిసిఐ ద్వారా కాంపిటిశన్ యాక్ట్, 2002 యొక్క అమలు లో మెరుగుదల కు ఆస్కారం కల్పిస్తుందని;
- సి) కాంపిటిశన్ పాలిసి తాలూకు అవగాహన ను ప్రోత్సహిస్తుందని;
- డి) కెపాసిటీ బిల్డింగ్ కు దోహదపడుతుందని,
- ఇ) దౌత్యపరమైనటువంటి ప్రయోజనాల ను అందిస్తుందని
భావించడం జరుతోంది.
ఈ అవగాహన పూర్వక ఒప్పంద పత్రం తాలూకు ప్రధానమైన లబ్ధిదారులు ఎవరెవరంటే, భారతదేశం పక్షాన కార్పొరేట్ వ్యవహారాల మంత్రిత్వ శాఖ పరిధి లోని కాంపిటీశన్ కమిశన్ ఆఫ్ ఇండియా మరియు అవతలి పక్షాన కాంపిటీశన్ కమిశన్ ఆఫ్ మారిశస్ అనేవే.
పూర్వరంగం:
కాంపిటిశన్ యాక్ట్, 2002 లోని 18 వ సెక్షను సిసిఐ కి దాని విధుల ను నిర్వర్తించడం లో లేదా చట్టం ప్రకారం దాని విధుల ను నెరవేర్చడం లో ఏదైనా విదేశీ సంస్థ తో ఒక ఒప్పంద పత్రాన్ని కుదుర్చుకోవడానికి గాని లేదా వ్యవస్థ ను ఏర్పాటు చేసుకోవడానికి గాని అనుమతి ని ఇస్తోంది.
వాణిజ్యం, పరిశ్రమల మంత్రిత్వ శాఖ
ఉత్తరప్రదేశ్లో జిల్లా స్థాయి జీ ఈ ఎం కొనుగోలుదారు-విక్రేతదారుల వర్క్షాప్లను నిర్వహిణ
12 జూన్ - 31 ఆగస్టు 2023 మధ్య యూ పీ లోని మొత్తం 75 జిల్లాల్లో జీ ఈ ఎం వర్క్షాప్లు
జీ ఈ ఎం సేవలు కార్యాచరణలపై అవగాహన పెంచడం మరియు యూ పీలో కొనుగోలుదారులు మరియు విక్రేతదారుల ప్రశ్నలు లేదా ఆందోళనలను పరిష్కరించడం లక్ష్యంగా పెట్టుకుంది
యూ పీలోని ప్రతి మూల నుండి ప్రాప్యత మరియు భాగస్వామ్యాన్ని నిర్ధారించడానికి కొనుగోలుదారు-విక్రేతదారుల వర్క్షాప్లు
భారతదేశం యొక్క అగ్రగామి ఆన్లైన్ కొనుగోలు ప్లాట్ఫారమ్, గవర్నమెంట్ ఇ-మార్కెట్ప్లేస్ , రేపటి నుండి 31 ఆగస్టు, 2023 వరకు ఉత్తర ప్రదేశ్లోని మొత్తం 75 జిల్లాల్లో కొనుగోలుదారు-విక్రేతదారుల వర్క్షాప్లను నిర్వహిస్తోంది. ఈ వర్క్షాప్లు కొనుగోలుదారులు మరియు అమ్మకందారుల మధ్య జీ ఈ ఎం సేవలు కార్యాచరణల అవగాహనను పెంపొందించడం లక్ష్యంగా పెట్టుకున్నాయి. అలాగే వారికి ఏవైనా సందేహాలు లేదా ఆందోళనలను పరిష్కరించడానికి వేదికను అందించనుంది.
కొనుగోలుదారు- అమ్మకందారుల వర్క్షాప్లు రాష్ట్రంలోని ప్రతి మూలనున్న వారికి అందుబాటు లో ఉంటూ మరియు భాగస్వామ్యాన్ని నిర్ధారించడానికి ఒక ముఖ్యమైన దశ. ప్లాట్ఫారమ్ యొక్క ప్రయోజనాలను సమర్థవంతంగా ఉపయోగించుకోవడానికి అవసరమైన సమాచార పరిజ్ఞానం మరియు వనరులను అందించడం ద్వారా ఉత్తరప్రదేశ్లోని మారుమూల జిల్లాల్లో కొనుగోలుదారులు మరియు అమ్మకందారులకు సాధికారత కల్పించాలని జీ ఈ ఎం విశ్వసిస్తోంది. ఈ వర్క్షాప్లు జిల్లా స్థాయిలో వినియోగదారులు ఎదుర్కొంటున్న ఏవైనా సమస్యలను సందేహాలను పరిష్కరించడానికి, మార్గదర్శకాలను అందించడానికి మరియు చర్చించడానికి ఒక వేదికగా ఉపయోగపడతాయి.
వర్క్షాప్ల సమయంలో, పాల్గొనేవారు జీ ఈ ఎం యొక్క సేవలు, రిజిస్ట్రేషన్ ప్రక్రియలు మరియు ఆన్లైన్ కొనుగోలు యొక్క వివిధ అంశాలపై సమగ్ర శిక్షణ పొందుతారు. కొనుగోలుదారులు మరియు విక్రేతలు ఎదుర్కొంటున్న నిర్దిష్ట సమస్యలను పరిష్కరించడానికి మరియు ప్రయోగాత్మకంగా సహాయం అందించడానికి జీ ఈ ఎం నిపుణులు అందుబాటులో ఉంటారు.
వర్క్షాప్లు నెట్వర్కింగ్ అవకాశాలను కూడా సులభతరం చేస్తాయి, పాల్గొనేవారు సంభావ్య భాగస్వాములతో కనెక్ట్ అవ్వడానికి మరియు వ్యాపార సహకారాన్ని అన్వేషించడానికి వీలు కల్పిస్తాయి.
ఉత్తరప్రదేశ్ మరియు దేశవ్యాప్తంగా నిరంతరాయంగా, సమర్థవంతమైన మరియు పారదర్శకమైన కొనుగోలు పద్ధతులను సులభతరం చేయడానికి జీ ఈ ఎం కట్టుబడి ఉంది. ఈ కొనుగోలుదారు-విక్రేతల వర్క్షాప్లు ప్రతి లబ్దిదారుని శక్తివంతం చేయడానికి మరియు డిజిటల్ ఆవిష్కరణ ద్వారా ఆర్థిక వృద్ధిని పెంచడానికి జీ ఈ ఎం యొక్క అంకితభావానికి నిదర్శనం.
ప్రధాన మంత్రి శ్రీ నరేంద్ర మోదీ దార్శనిక నాయకత్వంలో ఆగస్టు 2016లో రూపొందించబడిన జీ ఈ ఎం, భారతదేశంలోని ప్రజా కొనుగోలు సేకరణ పర్యావరణ వ్యవస్థలో ప్రక్రియలను డిజిటలైజ్ చేయడం, అధునాతన విశ్లేషణలను ఉపయోగించడం మరియు లబ్దిదారులను స్వీకరించడం ద్వారావిప్లవాత్మక మార్పులు చేసింది. జీ ఈ ఎం ప్రజా కొనుగోలు సేకరణలో సమర్థత, పారదర్శకత మరియు అందుబాటును పెంపొందించింది. ఇది కేంద్ర మరియు రాష్ట్ర ప్రభుత్వ విభాగాలు, ఏజెన్సీలు మరియు ప్రభుత్వ రంగ సంస్థలను ఒకచోట చేర్చి, దేశవ్యాప్తంగా కొనుగోలుదారులు మరియు అమ్మకందారుల కోసం ఆవరణాన్ని విజయవంతంగా సృష్టించింది.